Document ID: 32006L0105

32006L0105
L 363/368
SLUŽBENI LIST EUROPSKE UNIJE
20.11.2006.
DIREKTIVA VIJEĆA 2006/105/EZ
od 20. studenoga 2006.
o prilagodbi Direktiva 79/409/EEZ, 92/43/EEZ, 97/68/EZ, 2001/80/EZ i 2001/81/EZ u području okoliša zbog pristupanja Bugarske i Rumunjske
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir Ugovor o pristupanju Bugarske i Rumunjske (1), a posebno njegov članak 4. stavak 3.,
uzimajući u obzir Akt o pristupanju Bugarske i Rumunjske, a posebno njegov članak 56.,
uzimajući u obzir prijedlog Komisije,
budući da:
(1)
Sukladno članku 56. Akta o pristupanju, kad akti institucija ostaju važeći nakon 1. siječnja 2007. i treba ih prilagoditi zbog pristupanja, a potrebne prilagodbe nisu predviđene u Aktu o pristupanju ili njegovim prilozima, potrebne akte treba donijeti Vijeće, osim ako prvobitan akt nije donijela Komisija.
(2)
U Završnom aktu Konferencije koja je sastavila Ugovor o pristupanju navedeno je da su visoke ugovorne stranke postigle politički dogovor o nizu prilagodbi akata donesenih od strane institucija koje su potrebne zbog pristupanja te su Vijeće i Komisija pozvani da te prilagodbe, koje prema potrebi treba dopuniti i ažurirati kako bi se u obzir uzeo razvoj zakonodavstva Unije, donesu prije pristupanja.
(3)
Direktive 79/409/EEZ (2), 92/43/EEZ (3), 97/68/EZ (4), 2001/80/EZ (5) i 2001/81/EZ (6) treba stoga na odgovarajući način izmijeniti,
DONIJELO JE OVU DIREKTIVU:
Članak 1.
Direktive 79/409/EEZ, 92/43/EEZ, 97/68/EZ, 2001/80/EZ i 2001/81/EZ izmjenjuju se u skladu s Prilogom.
Članak 2.
1. Države članice donose zakone i druge propise potrebne za usklađivanje s ovom Direktivom najkasnije do dana pristupanja Bugarske i Rumunjske Europskoj uniji. One Komisiji odmah dostavljaju tekst navedenih odredbi i tablicu o međusobnom odnosu tih odredaba i ove Direktive.
Kad države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
2. Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
Članak 3.
Ova Direktiva stupa na snagu podložno stupanju na snagu Ugovora o pristupanju Bugarske i Rumunjske i na datum njegovog stupanja na snagu.
Članak 4.
Ova je Direktiva upućena državama članicama.
Sastavljeno u Bruxellesu 20. studenoga 2006.

Labels: 11
18
15
20